കാട്ടാനക്കൂട്ടം തോണിക്കടവില് കുണ്ടംകുഴി ബേഡഡുക്ക പഞ്ചായത്തിന്റെ വിവിധ ഭാഗങ്ങളില് കാട്ടാനക്കൂട്ടം വീണ്ടും ഭീതി പടര്ത്തി. എരിഞ്ഞിപ്പുഴയില് നിന്ന് വെള്ളി പുലര്ച്ചെ മൂന്നിന് ചൊട്ട വഴി ബത്തകുമിരി, ദര്ബോണി, തോണിക്കടവ് എന്നിവിടങ്ങളിലെത്തിയ ആനകള് വ്യാപകമായി കൃഷി നശിപ്പിച്ചു. ദര്ബോണിയിലെ കെ മോഹനന്, ഗോപാലന്, തോണിക്കടവിലെ എം കുഞ്ഞിരാമന് നായര്, കുമാരന് ഗാന്ധിനഗര്, കടവില് കുഞ്ഞികൃഷ്ണന് എന്നിവരുടെ വാഴ, മരച്ചീനി, തെങ്ങ്, കവുങ്ങ് എന്നിവയാണ് നശിപ്പിച്ചത്. വ്യാഴം വൈകിട്ട് ചൊട്ടയില് കാട്ടാന ഇറങ്ങിയതിനാല് നാട്ടുകാര് ജാഗ്രതയിലായിരുന്നു. പുലര്ച്ചെ രണ്ടുവരെ കാത്തിരുന്നു. മടങ്ങിയപ്പോഴാണ് കാട്ടാനകള് വ്യാപകമായി കൃഷി നശിക്കാനിറങ്ങിയത്. മൂന്ന് ദിവസമായി എരിഞ്ഞിപ്പുഴയിലും പരിസരത്തും വ്യാപക കൃഷി നാശമാണ് കാട്ടാനക്കൂട്ടം ഉണ്ടാക്കുന്നത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മൈലപ്രയില് ഓട്ടോറിക്ഷയ്ക്ക് മുകളിലേക്ക് തടിലോറി മറിഞ്ഞ് ഒരാള് മരിച്ചു രണ്ടുപേരുടെ നില ഗുരുതരം